Halmashauri ya Kiekumeni ya Makanisa

Halmashauri ya Kiekumeni ya Makanisa (kwa Kiingereza: World Council of Churches, kifupi WCC) ni muundo wa kimataifa unaokusudiwa kuunganisha madhehebu ya Ukristo. Ilianzishwa mwaka 1948. 

Makao makuu yako Geneva, Switzerland.World Council of Churches — World Council of Churches. Oikoumene.org (2013-08-04). Retrieved on 2013-08-09.

Halmashauri hiyo ni tunda la juhudi za ekumeni na kauli yake ya msingi ni kwamba: "Halmashauri ya Kiekumeni ya Makanisa ni jumuia ya makanisa yanayomkiri Bwana Yesu Kristo kuwa Mungu na Mwokozi kadiri ya Maandiko, na kwa sababu hiyo yanajitahidi kutekeleza pamoja wito unaoyaunganisha yote kwa utukufu wa Mungu pekee: Baba, Mwana na Roho Mtakatifu".

Kati ya wanachama 356 kuna Makanisa mengi ya Waorthodoksi, Waorthodoksi wa Mashariki, Wakatoliki wa Kale, Ushirika wa Kianglikana, Waprotestanti kama vile Walutheri, Wamenno, Wamethodisti, Wamoravian na Wapresbiteri, Wabaptisti na baadhi ya Wapentekoste. Kumbe Kanisa Katoliki si mwanachama, ingawa linatuma wawakilishi wake katika mikutano.Cross & Livingstone The Oxford Dictionary of the Christian Church OUP(1974) art. 

Kwa jumla yanawakilisha Wakristo zaidi ya milioni 600 katika nchi 110 na jumuia 520,000 zinazohudumiwa na mapadri na wachungaji 493,000.520,000 local congregations served by 493,000 pastors and priests, in addition to elders, teachers, members of parish councils and others.

Tanbihi

 Marejeo 
 W. A. Visser 't Hooft, The Genesis of the World Council of Churches, in: A History of The Ecumenical Movement 1517–1948, R. Rose, S. Ch. Neill (ed.), London: SPCK 1967, second edition with revised bibliography, pp. 697–724.

Viungo vya nje


Jamii:Ukristo
Jamii:ekumeni
Jamii:Historia ya Kanisa